CELEX: 32005D0197
Language: sk
Date: 2005-03-09 00:00:00
Title: 2005/197/ES: Rozhodnutie Komisie z 9. marca 2005, ktorým sa schvaľuje technický akčný plán na zlepšenie poľnohospodárskej štatistiky na rok 2005 (oznámené pod číslom dokumentu K(2005) 531)

11.3.2005   
            
            
               SK
            
            
               Úradný vestník Európskej únie
            
            
               L 65/30
            
         
      ROZHODNUTIE KOMISIE
   
   z 9. marca 2005,
   ktorým sa schvaľuje technický akčný plán na zlepšenie poľnohospodárskej štatistiky na rok 2005
   (oznámené pod číslom dokumentu K(2005) 531)
   (2005/197/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady č. 96/411/ES z 25. júna 1996 o zlepšení poľnohospodárskej štatistiky Spoločenstva (1), najmä na jeho článok 4 ods. 1 a článok 6 ods. 2,
   keďže:
   
               (1)
            
            
               V súlade s rozhodnutím č. 96/411/ES Komisia vypracováva každý rok technický akčný plán pre poľnohospodársku štatistiku.
            
         
               (2)
            
            
               V súlade s rozhodnutím č. 96/411/ES Spoločenstvo prispieva na náklady, ktoré vznikli členským štátom pri prispôsobovaní ich národných systémov poľnohospodárskej štatistiky, alebo na náklady na prípravné práce súvisiace s novými alebo rastúcimi potrebami, ktoré sú súčasťou technického akčného plánu.
            
         
               (3)
            
            
               Na implementáciu príslušných politík Spoločenstva je nevyhnutné zlepšiť informácie o štruktúre poľnohospodárskych podnikov.
            
         
               (4)
            
            
               Je potrebné konsolidovať systém poľnohospodárskej štatistiky a pokračovať v činnosti podporovanej predchádzajúcimi akčnými plánmi. Teraz sú hlavnou oblasťou ročného akčného plánu štatistické registre poľnohospodárskych podnikov, ktoré sú nevyhnutným predpokladom všetkých zisťovaní týkajúcich sa poľnohospodárskych podnikov a skutočným problémom vo väčšine členských štátov.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku,
            
         PRIJALA TOTO ROZHODNUTIE:
   Článok 1
   Technický akčný plán na zlepšenie poľnohospodárskej štatistiky na rok 2005 (TAPAS 2005), ako je stanovený v prílohe, sa schvaľuje.
   Článok 2
   Toto rozhodnutie je určené členským štátom.
   
      V Bruseli 9. marca 2005
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. ES L 162, 1.7.1996, s. 14. Rozhodnutie naposledy zmenené a doplnené rozhodnutím Európskeho parlamentu a Rady č. 787/2004/ES (Ú. v. EÚ L 138, 30.4.2004, s. 12).
   
      PRÍLOHA
      TECHNICKÝ AKČNÝ PLÁN NA ZLEPŠENIE POĽNOHOSPODÁRSKEJ ŠTATISTIKY NA ROK 2005
      (TAPAS 2005)
      Cieľom opatrení pokrytých technickým akčným plánom na zlepšenie poľnohospodárskej štatistiky na rok 2005 je rozvoj alebo zlepšovanie štatistiky v týchto oblastiach:
      
                  a)
               
               
                  štatistické registre poľnohospodárskych podnikov;
               
            
                  b)
               
               
                  zisťovania týkajúce sa malých poľnohospodárskych podnikov (zisťovania týkajúce sa malých jednotiek).
               
            Komisia poskytne na projekty vytvárané v rámci týchto opatrení finančný príspevok, ktorý nepresiahne čiastky uvedené pre každý členský štát v tabuľke A.
      Opatrenia navrhované členskými štátmi sa týkajú týchto oblastí:
      1.   Štatistické registre poľnohospodárskych podnikov
      Dostupnosť aktualizovaného registra poľnohospodárskych podnikov je základom pre koherentný a integrovaný systém poľnohospodárskej štatistiky a, ak je tento register koordinovaný s národnými obchodnými registrami, je tiež nástrojom prispievajúcim k spájaniu informácií týkajúcich sa poľnohospodárstva s informáciami týkajúcimi sa iných sektorov do jedného celku.
      Platný register poskytuje základný rámec pre odber vzoriek. Ak je úplný a obsahuje príslušné informácie, môže umožniť efektívne zloženie vzoriek, napríklad podľa veľkosti, typu činnosti a umiestnenia. Mohol by dokonca spochybniť efektívnosť nákladov na uskutočňovanie úplných poľnohospodárskych súpisov. Registre taktiež poskytujú užitočné informácie o demografii poľnohospodárskych podnikov.
      Harmonizovaný register by taktiež otvoril cestu odberu vzoriek a zisťovaniam na úrovni EÚ, ktoré by poskytovali spoľahlivé odhady na úrovni EÚ, čím by sa podstatne znížila záťaž respondentov.
      2.   Zisťovania týkajúce sa malých jednotiek
      „Malé jednotky“ sú dôležité z hľadiska ich množstva a podielu na poľnohospodárskej produkcii, najmä v nových členských štátoch. V niektorých z týchto krajín nie sú malé jednotky vždy v zisťovaniach týkajúcich sa poľnohospodárstva dostatočne pokryté, čo môže viesť k vylúčeniu veľkého množstva jednotiek zaoberajúcich sa produkciou poľnohospodárskeho tovaru.
      V rámci činností TAPAS 2005 týkajúcich sa malých podnikov očakáva Eurostat príspevky, ktoré sa okrem iného týkajú týchto otázok:
      Ako by mali byť definované malé jednotky?
      Aká by mala byť minimálna hranica pre začlenenie takýchto jednotiek do štatistických registrov poľnohospodárskych podnikov?
      Do akej miery by mali byť malé jednotky, ktoré sú v týchto registroch zahrnuté, pokryté (čo sa týka frekvencie, charakteristiky)?
      Tabuľka A
      TECHNICKÝ AKČNÝ PLÁN NA ROK 2005
      EÚ 25
      Maximálny finančný príspevok Spoločenstva na vzniknuté výdavky
      
                  (v tisícoch eur)
               
            
                  Krajiny
               
               
                  Register poľnohospodárskych podnikov
               
               
                  Malé jednotky
               
               
                  Spolu
               
            
                  CZ
               
               
                  60 000
               
               
                   
               
               
                  60 000
               
            
                  DE
               
               
                  243 000
               
               
                   
               
               
                  243 000
               
            
                  EE
               
               
                  53 856
               
               
                   
               
               
                  53 856
               
            
                  IT
               
               
                  311 440
               
               
                   
               
               
                  311 440
               
            
                  CY
               
               
                  42 000
               
               
                   
               
               
                  42 000
               
            
                  LV
               
               
                  64 069
               
               
                  18 083
               
               
                  82 152
               
            
                  LT
               
               
                   
               
               
                  9 000
               
               
                  9 000
               
            
                  HU
               
               
                   
               
               
                  29 700
               
               
                  29 700
               
            
                  AT
               
               
                  446 639
               
               
                   
               
               
                  446 639
               
            
                  PL
               
               
                  45 000
               
               
                   
               
               
                  45 000
               
            
                  PT
               
               
                  175 844
               
               
                   
               
               
                  175 844
               
            
                  SI
               
               
                   
               
               
                  113 400
               
               
                  113 400
               
            
                  SK
               
               
                  54 000
               
               
                  45 000
               
               
                  99 000
               
            
                  UK
               
               
                  187 000
               
               
                   
               
               
                  187 000
               
            
                  Spolu
               
               
                  1 682 849
               
               
                  215 183
               
               
                  1 898 032